На основу члана 58. став 1.тачка 8. Статута општине Инђија („Службени лист општине Инђија“ број 13/09- пречишћен текст и 7/18) и члана 43.став 2. Одлуке о прибављању, располагању и управљању стварима и другим имовинским правима у јавној својини општине Инђија („Службени лист општине Инђија“, 12/18),

Општинско веће општине Инђија, на седници одржаној дана 06.јула 2018. године, донело је

**ОДЛУКУ**

**О ОТУЂЕЊУ И ПРИБАВЉАЊУ ПУТНИЧКОГ ВОЗИЛА ЗА ПОТРЕБЕ ОРГАНА ОПШТИНЕ ИНЂИЈА**

**I**

Одобрава се отуђење возила из јавне својина, марке: Volvo, модел: S80D5, број шасије: YV1AS7050B1144221, број мотора: D5244T925325, година производње: 2011.год. регистарске ознаке: IN002-0I и прибављање у јавну својину општине, путничког возила-лимузина, више средње класе за потребе органа општине, по систему „старо за ново.“

**II**

Средства за јавну набавку возила из тачке I ове Одлуке, обезбеђена су у буџету општине Инђија за 2018. годину.

**III**

Прибављање возила из тачке I ове Одлуке, извршиће се путем јавне набавке по систему „старо за ново“ у складу са одредбама Закона о јавним набавкама („Службени гласник број 124/12, 14/15 и 68/15), а услови и техничка спецификација биће дефинисани конкурсном документацијом.

**IV**

Овлашћује се Председник општине Инђија, да у складу са Законом о јавним набавкама, донесе Одлуку о покретању поступка јавне набавке возила по систему „старо за ново“ и Решењем образује Комисију о спровођењу поступка јавне набавке.

Овлашћује се Председник општине да по спроведеном поступку јавне набавке, закључи уговор о прибављању предметног возила и поднесе извештај Општинском већу.

**V**

О реализацији ове Одлуке стараће се Општинска управа општине Инђија.

**ОПШТИНА ИНЂИЈА**

**ОПШТИНСКО ВЕЋЕ ОПШТИНЕ ИНЂИЈА**

Број:404-89/2018-III-2 Председавајући,

Дана:06.јула 2018.године заменик Председника општине

И н ђ и ј а Драгана Радиновић

**ОБРАЗЛОЖЕЊЕ**

Правни основ за за доношење Одлуке о отуђењу и прибављању путничког возила за потребе органа општине Инђија, садржан је у члану 58. став1. тачка 8. Статута општине Инђија(„Службени лист општине Инђија“ број 13/9-пречишћен текст и 7/18), којим је регулисано да Општинско веће одлучије о прибављању и располагању превозних средстава, опреме и других покретних ствари веће вредности у јавној својини општине, а сагласно члану 55.став1.тачка 9. Председник општине је овлашћен да закључи уговор о прибављању превозних средстава, опреме и других покретних ствари веће вредности у јавној својини општине.

Председник општине који користи предметно возило у службене сврхе,својим актом број:404-85/2018-II од 04.07.2018.године, доставио је иницијативу за набавку новог службеног возила по систему „старо за ново“. Због све учесталијих техничко безбедносних интервенција на службеном ауту марке Волво и не малих новчаних износа за његово одржавање у возном стању, као једно рационално и целисходно решење, предложена је набавка новог аута по систему „старо за ново“.

Како се указала потреба за прибављањем једног путничког возила за потребе органа општине, као и да су средства за ту намену предвиђена у буџету општине Инђија за 2018.годину, неопходно је доношење Одлуке о отуђењу и прибављању путничког возила за потребе органа општине Инђија, у тексту како је дат у материјалу.

Одељење за правне и скупштинске послове